Arteterapia
Je to liečebné využívanie rôznych výtvarných prostriedkov a činností. V širšom zmysle sa stotožňuje s pojmom kultúrna terapia, v ktorej ide o uplatňovanie viacerých umeleckých výrazových prostriedkov v liečbe (hudby, dramatizácie a pod.). Využívajú sa pri nej aj špecifické výtvarné postupy, metódy a techniky známe z psychoterapie. Plní nielen podpornú úlohu pri aplikácii iných liečebných metód, ale pri niektorých poruchách a chorobách najmä v detskom veku môže byť aj nosnou terapeutickou metódou.
Ako žijú hluchoslepí ľudia
Riaditeľka neziskovej organizácie Maják n.o. Henrieta Heidecker prezradila, že hluchoslepota neznamená úplnú stratu zraku a sluchu. "Je to kombinácia rôzneho stupňa postihnutia zraku a sluchu. Rozlišujeme 4 skupiny hluchoslepých ľudí - osoby s úplnou hluchotou a slepotou, nevidiace so zvyškami sluchu, nepočujúce so zvyškami zraku a osoby slabozraké s nedoslýchavosťou," uviedla Heidecker. "Majú asistenta na pomoc od jednoduchých úkonov až po hygienu, jedenie a iné aktivity. Záleží to na závažnosti postihnutia. Cvičeniami ako arteterapia, hipoterapia či plávanie sa v nich snažíme rozvíjať neverbálnu komunikáciu, ale aj motorické a emocionálne zručnosti," uzavrela.